ॲग्रोव्हिजन, नागपूर
ॲग्रोव्हिजन हे विदर्भातले व मध्य भारतातले सर्वात मोठे कृषी प्रदर्शन आहे. हे प्रदर्शन सुमारे दहा वर्षांपूर्वी सुरू झाले व दरवर्षी आयोजित करण्यात येते.हे प्रदर्शन शेतकऱ्यांसाठी असून यामध्ये कृषी ज्ञान, आधुनिक तंत्रज्ञान,प्रशिक्षण, मार्गदर्शन कार्यशाळा चर्चासत्र, जातीवंत पशुप्रदर्शन इत्यादी गोष्टींचा समावेश असतो. दुग्ध व्यवसाय, शेती-पूरक व्यवसाय, भाजीपाला पिकविणे, हरितगृहे,कृषी वित्त पुरवठा, गटशेती, जैविक शेती,शेतमाल विपणन,पर्यायी इंधन, फुल शेती आदि अनेक विषयांवर शेतकऱ्यांना यात मार्गदर्शन देण्यात येते व यासाठी अनेक कार्यशाळा आयोजित करण्यात येतात. दृक-शाव्य माध्यमांद्वारे अनेक कृषीविषयक योग्य गोष्टीही प्रदर्शित करण्यात येतात. याशिवाय, जलसंधारण, पाण्याचे थेंबाचा अचूक वापर, शेतीविषयक तज्ञांचे मार्गदर्शन इत्यादी आयोजित करण्यात येतात.त्यामुळे शेतकऱ्यांचे जीवनमान उंचावते, व फायदा वाढण्यास मदत होते.

या प्रदर्शनात विविध प्रकारचे स्टॉल्स लावण्यात येतात. शासकीय विभागांच्या स्टॉल्ससोबतच, अनेक खाजगी उत्पादक कंपन्यांचेही यात स्टॉल्स राहतात. त्यामुळे शेतकऱ्यांना शेतीबाबत, नव्या वाणाबाबत तसेच शेतीविषयक अनेक बाबींबाबतची माहिती एकाच ठिकाणी मिळते.

संदर्भ 

शेती
प्रदर्शने